open-index/open-wikipedia-markdown huggingface dataset:
สถานีรถไฟชุมทางคลองสิบเก้า

**สถานีรถไฟชุมทางคลองสิบเก้า** (รหัส: 3057; สเ.) เป็นสถานีรถไฟที่ตั้งอยู่ในตำบลโยธะกา อำเภอบางน้ำเปรี้ยว จังหวัดฉะเชิงเทรา สถานีนี้เป็นสถานีรถไฟชั้น 3 และตั้งอยู่ห่างจากสถานีรถไฟกรุงเทพ 85.6 กม. (53.2 ไมล์) 

## ประวัติ
left|thumb|ป้ายสถานีในปี พ.ศ. 2565
สถานีรถไฟชุมทางคลองสิบเก้าตั้งชื่อตามคลองสิบเก้า ซึ่งเป็นคลองชลประทานที่มนุษย์สร้างขึ้นซึ่งตั้งอยู่ใกล้เคียง นอกจากนี้ยังเป็นจุดเชื่อมต่อของทางรถไฟสายตะวันออก สายหลักอรัญประเทศ และสายพระพุทธฉายสำหรับรถไฟบรรทุกสินค้าไปยังชุมทางแก่งคอยเท่านั้น

สถานีรถไฟชุมทางคลองสิบเก้า เปิดให้บริการในเดือนมกราคม พ.ศ. 2468 เป็นส่วนหนึ่งของโครงการรถไฟสายตะวันออก ช่วงชุมทางฉะเชิงเทรา–กบินทร์บุรี เปิดให้บริการเป็นป้ายหยุดรถไฟ และในที่สุดก็กลายเป็นจุดเชื่อมต่อในเดือนสิงหาคม พ.ศ. 2538 และเปิดให้บริการรถไฟฟ้าสายพระพุทธฉาย

ทางรถไฟช่วง ชุมทางฉะเชิงเทรา - ชุมทางคลองสิบเก้า - ชุมทางแก่งคอย ได้รับการปรับปรุงเป็นเส้นทางแบบทางคู่และก่อสร้างแล้วเสร็จในปี พ.ศ. 2562 มีระยะทางรวม  เพื่อเป็นเส้นทางในการเดินขบวนรถขนส่งสินค้าตรงระหว่างพื้นที่ชายฝั่งทะเลตะวันออก, ท่าเรือแหลมฉบัง ให้สามารถเชื่อมต่อกับพื้นที่ภาคเหนือและภาคตะวันออกเฉียงเหนือผ่านระบบราง ลดการใช้งานเชื้อเพลิงและต้นทุนจากการขนส่งทางถนน โดยปัจจุบันมีสินค้าที่ใช้เส้นทางดังกล่าวในการขนส่งสินค้า เช่น น้ำมันเชื้อเพลิง, แก๊สแอลพีจี, ปูนซีเมนต์ และสินค้าบรรจุคอนเทนเนอร์

## แผนผัง

## ตารางเวลาการเดินรถ
### เที่ยวขึ้น

### เที่ยวล่อง

## อ้างอิง

* 
* 

หมวดหมู่:สถานีรถไฟในประเทศไทยที่เปิดทำการในปี พ.ศ. 2538
หมวดหมู่:สถานีรถไฟในประเทศไทยที่เปิดทำการในปี พ.ศ. 2468
คลองสิบเก้า
หมวดหมู่:สิ่งก่อสร้างในอำเภอบางน้ำเปรี้ยว
เวิลด์เบสบอลคลาสสิก

**เวิลด์เบสบอลคลาสสิก** () เป็นการแข่งขันเบสบอลระหว่างประเทศ

## กฎการเล่น
ทัวร์นาเม้นต์นี้แข่งกันในปี 2006 โดยรอบแรก จะแข่งกัน 4 ที่ 4 ประเทศ 16 ทีม ผู้ชนะ และ รองอันดับ 1 ไปที่รอบต่อไป โดยจะแบ่งเป็น 6 แมตช์ ดังนี้
แมตช์ 1 ทีม 1 เจอ ทีม 2 แมตช์ 2 ทีม 3 เจอ ทีม 4 แมตช์ 3 ผู้แพ้ 1 เจอ ผู้แพ้ 2 แมตช์ 4 ผู้ชนะ 1 เจอ ผู้ชนะ 2 แมตช์ 5 ผู้ชนะ 3 เจอ ผู้แพ้ 4 แมตช์ 6 ผู้ชนะ 4 เจอ ผู้ชนะ 5
ในรอบสองใช้กฎเดียวกัน รอบรองใช้กฎปกติ (กฎที่ใช้ในปีนี้)

## ผู้ชนะ

### ทีมที่เข้าถึงสี่อันดับแรก
หลังจากจบการแข่งขันเวิลด์เบสบอลคลาสสิกรอบชิงชนะเลิศแต่ละรายการ ผู้เล่นจากทีมที่แพ้จะได้รับเหรียญเงิน ตามด้วยผู้ชนะจะได้รับเหรียญทอง ทีมอันดับสามได้รับเหรียญทองแดงในวันแยกต่างหาก เวิลด์เบสบอลคลาสสิกไม่ได้จัดเพลย์ออฟอันดับที่ 3 ดังนั้นอันดับของทีมอันดับที่ 3 และอันดับที่ 4 จะถูกกำหนดโดยสหพันธ์เบสบอลและซอฟต์บอลโลก

## แหล่งข้อมูลอื่น
* Official website


หมวดหมู่:การแข่งขันเบสบอลระหว่างประเทศ
บ
โชเล่ย์ ดอกกระโดน

**โชเล่ย์ ดอกกระโดน** มีชื่อจริงว่า **นิรัญ ช้างกลาง**   เป็นนักแสดงตลกชาวไทย ยูทูบเบอร์ นักแสดงภาพยนตร์ พิธีกรรายการโทรทัศน์ เคยมีผลงานการแสดงอย่าง ระเบิดเถิดเทิง, โคตรเพชรฆาต, เจ้าบ่าวโค้งสุดท้าย, ฟอร์มาลินแมน ฯลฯ  เคยทำร้านอาหารชื่อร้าน โชเล่ย์ครัวปักษ์ใต้ แต่เกิดปัญหาต่างๆ เยอะมากสุดท้ายต้องปิด ต่อมาทำแผงหนังสือกำไรวันละประมาณ 200 บาท จนต้นปี พ.ศ. 2552 ออกมาทางสื่อเพื่อขอความช่วยเหลือ เนื่องจากต้องการของานทำ โดยพร้อมกลับเข้าสู่วงการบันเทิงอีกครั้ง

โดยชื่อ "โชเล่ย์" นั้นเจ้าตัวตั้งมาจากภาพยนตร์อินเดีย เรื่อง *[[โชเล่ย์]]* ที่เคยโด่งดังมาก่อนในอดีต เนื่องจากเจ้าตัวในวัยเด็กชื่นชอบการดูภาพยนตร์อินเดียมาก

## สมาชิกในคณะ โชเล่ย์ ดอกกระโดน

* ปองขวัญ ดอกกระโดน (พ.ศ. 2550 - 2560)
* ฝันใฝ่ ดอกกระโดน [จากนั้น เขาได้ออกจากคณะแล้วไปตั้งคณะเป็นของตัวเองและเปลี่ยนชื่อเป็น **ฝัน ฝักใฝ่**] (พ.ศ. 2559 - 2560)
*อเล็กซ์ ดอกกระโดน (เสียชีวิตแล้ว)
*เฉาก๊วย ดอกกระโดน

## ผลงาน
### ละครโทรทัศน์
* ปี พ.ศ. 2542 เกมกามเทพ (/ช่อง 3)
*ปี พ.ศ. 2543 นางเอกหลังบ้าน (/ช่อง 7)
*ปี พ.ศ. 2545 อิเหนา (ช่อง 3) รับบทเป็น จรกา
*ปี พ.ศ. 2546 บ้านนี้ผี(ไม่)ปอบ (/ช่อง 3) รับบทเป็น ระทม
*ปี พ.ศ. 2547 เจ้าบ่าวโค้งสุดท้าย (/ช่อง 7)
*ปี พ.ศ. 2561 เสน่ห์รักนางซิน (/ช่อง 3) รับบทเป็น พ่อของไข่นุ้ย คู่กับ จอย ชวนชื่น (รับเชิญทั้งคู่)
* ปี พ.ศ. 2563 ผมอาถรรพ์ (ดีวันทีวี/ช่อง 3) รับบทเป็น สัปเหร่อ
* ปี พ.ศ. 2564 โนราสะออน (รีไมน์ เค/ช่องวัน) รับบทเป็น ลุงโกชัย
* ปี พ.ศ. 2566 พระนคร 2410 (พอดีคำ/ช่องวัน) รับบทเป็น สุราช

### ซิทคอม
* ปี พ.ศ. 2541 - 2547 ระเบิดเถิดเทิง (/ช่อง 5) รับบทเป็น ประสิทธิ์

### ภาพยนตร์
* ปี พ.ศ. 2546 คุ้งตะเคียน รับบทเป็น
* ปี พ.ศ. 2547 ฟอร์มาลินแมน รักเธอเท่าฟ้า รับบทเป็น
*ปี พ.ศ. 2548 โคตรเพชฌฆาต รับบทเป็น
*ปี พ.ศ. 2548 ก็เคยสัญญา รับบทเป็น

### รายการ
* โจ๊กตัดโจ๊ก (2564) ซึ่งเป็นแชมป์กลุ่ม

## อ้างอิง

หมวดหมู่:นักแสดงจากจังหวัดนครศรีธรรมราช
หมวดหมู่:นักแสดงตลกชายไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
ยุทธการที่เนสบี

**ยุทธการที่เนสบี** () ยุทธการที่เนสบีเป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 14 มิถุนายน ค.ศ. 1645 ที่หมู่บ้านเนสบีในเทศมณฑลนอร์แทมป์ตันเชอร์ในอังกฤษ โดยกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจ้าชายรูเพิร์ตแห่งไรน์ พ่ายแพ้ต่อฝ่ายรัฐสภาที่นำโดยทอมัส แฟร์แฟกซ์ ลอร์ดแฟร์แฟกซ์ที่ 3 แห่งแคเมอรอน และโอลิเวอร์ ครอมเวลล์ ฝ่ายนิยมกษัตริย์เสียชีวิตด้วยกันทั้งสิ้น 1,000  คนและถูกจับเป็นเชลยอีก 5,000 คน ส่วนฝ่ายฝ่ายรัฐสภาเสียชีวิตและบาดเจ็บ 400 คน

## อ้างอิง
 

## ดูเพิ่ม
* พระเจ้าชาลส์ที่ 1 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* ฝ่ายรัฐสภา
* ฝ่ายกษัตริย์นิยม

หมวดหมู่:ประวัติศาสตร์สกอตแลนด์
นเสบีย์
ยาย่า ตูเร

**ยาย่า ตูเร** (Yaya Touré) เป็นนักเตะทีมชาติโกตดิวัวร์ เล่นในตำแหน่งกองกลาง และเขาเป็นน้องชายของโคโล ตูเร

## อ้างอิง

## แหล่งข้อมูลอื่น
*
*
*Yaya Touré profile  Goal.com
*Yaya Touré profile FC Barcelona
*

หมวดหมู่:นักฟุตบอลชาวโกตดิวัวร์
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
หมวดหมู่:เจ้าหน้าที่สโมสรฟุตบอลทอตนัมฮอตสเปอร์
สโมสรฟุตบอลเซบิยา

**สโมสรฟุตบอลเซบิยา** (, ) เป็นสโมสรฟุตบอลในประเทศสเปน ตั้งอยู่ในเมืองเซบิยา ซึ่งเป็นเมืองหลักและเมืองใหญ่ที่สุดของแคว้นปกครองตนเองอันดาลูซิอา ปัจจุบันลงเล่นอยู่ในลาลิกา ลีกสูงสุดในระบบลีกฟุตบอลสเปน 

เซบิยา เป็นสโมสรฟุตบอลที่เก่าแก่ที่สุดในสเปน สโมสรก่อตั้งขึ้นเมื่อวันที่ 25 มกราคม ค.ศ. 1890 โดยมีเอ็ดเวิร์ด ฟาร์เควอร์สัน จอห์นสตัน เป็นประธานสโมสรคนแรกเมื่อวันที่ 14 ตุลาคม ค.ศ. 1905 สโมสรได้รับการจดทะเบียนก่อตั้งกับรัฐบาลพลเรือนของเซบียาภายใต้การนำของโฆเซ ลุยส์ กาเยโกส อาร์โนซา

เซบิยายังเป็นสโมสรที่ประสบความสำเร็จมากที่สุดในแคว้นอันดาลูซิอา พวกเขาชนะเลิศลาลิกาครั้งเดียวในฤดูกาล 1945–46 โกปาเดลเรย์ 5 ครั้งใน ค.ศ. 1935, 1939, 1948, 2007 และ 2010 ซูเปร์โกปาเดเอสปัญญา 1 ครั้ง ใน ค.ศ. 2007 ยูฟ่าคัพ และยูฟ่ายูโรปาลีกรวมกัน 6 ครั้งซึ่งเป็นสถิติมากที่สุดกว่าทุกทีม และเกิดขึ้นในห้วงเวลาเพียง 14 ปี ใน ค.ศ. 2006, 2007, 2014, 2015, 2016 และ 2020 และยูฟ่าซูเปอร์คัพ 2006 สหพันธ์ประวัติศาสตร์ฟุตบอลและสถิตินานาชาติยังได้จัดอันดับให้เซบิยาเป็นสโมสรที่ดีที่สุดในโลกใน ค.ศ. 2006 และ 2007 นับเป็นสโมสรแรกที่ได้รับการจัดอันดับนี้สองปีติดต่อกัน เซบิยายังมีการแข่งขันกับคู่แข่งร่วมเมืองอย่าง เรอัลเบติส มาอย่างยาวนาน

เซบิยามีทีมสำรองซึ่งลงเล่นอยู่ในเซกุนดาดิบิซิออนเฟเดราซิออน นามว่า เซบิยาอัตเลติโก ซึ่งก่อตั้งขึ้นมาใน ค.ศ. 1958 เซบิยายังมีทีมฟุตบอลหญิง ฟุตซอล และยังเคยมีทีมในซูเปอร์ลีกฟอร์มูลา สนามเหย้าในปัจจุบันของสโมสรคือ สนามกีฬารามอน ซันเชซ ปิซฆวน ซึ่งมีความจุ 42,714 ที่นั่ง ตั้งอยู่ในย่านเนร์บิออน และตั้งชื่อตามรามอน ซันเชซ ปิซฆวน ผู้ดำรงตำแหน่งประธานสโมสรเป็นเวลากว่า 17 ปี

## ผู้เล่นชุดปัจจุบัน

### ผู้เล่นทีมสำรอง

## ผลงาน
### ผลงานในแต่ละฤดูกาล

***81** ฤดูกาลใน *[[ลาลิกา]]*
***13** ฤดูกาลในเซกุนดาดิบิซิออน

นับตั้งแต่สโมสรเลื่อนชั้นสู่ลาลิกาเป็นครั้งแรกในฤดูกาล 1934–35 เซบิยาก็สามารถรักษาการอยู่รอดในลาลิกาต่อไปได้ถึงสิบสามฤดูกาล  และสามารถคว้าแชมป์ได้ในฤดูกาล 1945–46 และจบด้วยการเป็นรองแชมป์ 4 สมัย (1939–40, 1942–43, 1950–51 และ 1956–57) สโมสรตกชั้นสู่เซกุนดาดิบิซิออน ในช่วงสั้น ๆ เพียงสี่ครั้ง แต่สโมสรก็คว้าแชมป์รายการนี้ได้สองครั้งในปี 1968–69 และ 2000–01
## เกียรติประวัติ
### ลีก
* **[[ลาลิกา]]**
** **ชนะเลิศ (1):** 1945–46
* **[[เซกุนดาดิบิซิออน]]**
** **ชนะเลิศ (4):** 1929, 1933–34, 1968–69, 2000–01
### ถ้วย
* **[[โกปาเดลเรย์]]**
** **ชนะเลิศ (5):** 1935, 1939, 1947–48, 2006–07, 2009–10
* **[[ซูเปร์โกปาเดเอสปัญญา]]**
** **ชนะเลิศ (1):** 2007
### ยุโรป
* **[[ยูฟ่ายูโรปาลีก]]**
** **ชนะเลิศ (7):** 2005–06, 2006–07, 2013–14, 2014–15, 2015–16, 2019–20, 2022-23
* **[[ยูฟ่าซูเปอร์คัพ]]**
** **ชนะเลิศ (1):** 2006
### รางวัลส่วนบุคคล
* **[[รางสัลปิชิชิ]] (1)**:
: ฆวน อาร์ซา (1955)
* **[[รางวัลซาร์รา]] (2)**:
:  อัลบาโร เนเกรโด (2011), (2013)
* **[[รางวัลซาโมรา]] (1)**:
:  ยัสซีน บูนู (2022)

## อ้างอิง

## แหล่งข้อมูลอื่น

* เว็บไซต์ทางการ 
* สโมสรฟุตบอลเซบิยา ที่เว็บไซต์ลาลิกา
* สโมสรฟุตบอลเซบิยา ที่เว็บไซต์ยูฟ่า 
* 


เซบิยา
เซบิยา
หมวดหมู่:สโมสรในลาลิกา
ซ
ซ
ซ
ยุทธการที่เอดจ์ฮิลล์

**ยุทธการที่เอดจ์ฮิลล์** () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 23 ตุลาคม ค.ศ. 1642 ที่เมืองเอดจ์ฮิลล์ในเทศมณฑลวอริกเชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจ้าชายรูเพิร์ตแห่งไรน์ กับฝ่ายรัฐสภาที่นำโดยรอเบิร์ต เดเวอรู เอิร์ลที่ 3 แห่งเอสเซกซ์ ผลของสงครามครั้งนี้ไม่มีฝ่ายใดแพ้ไม่มีฝ่ายใดชนะ ฝ่ายนิยมกษัตริย์เสียชีวิต 500 คนและบาดเจ็บ 1,500 คนส่วนฝ่ายรัฐสภาเสียชีวิตและบาดเจ็บเป็นจำนวนเท่ากัน

## อ้างอิง
 

## ดูเพิ่ม
* พระเจ้าชาลส์ที่ 1 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* ฝ่ายรัฐสภา
* ฝ่ายกษัตริย์นิยม

หมวดหมู่:สงครามเกี่ยวข้องกับสกอตแลนด์
อ็เดจฮิลล์
ยุทธการที่สะพานโพวิก

**ยุทธการที่สะพานโพวิก** () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 23 กันยายน ค.ศ. 1642 ที่เมืองวุร์สเตอร์ในเทศมณฑลวุร์สเตอร์เชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ที่นำโดยเจ้าชายรูเพิร์ตแห่งไรน์ กับฝ่ายรัฐสภาที่นำโดยนายพันนาแทเนียล ไฟนส์ ผลของสงครามครั้งนี้ฝ่ายนิยมกษัตริย์ได้รับชัยชนะอย่างเด็ดขาด ความเสียหายของฝ่ายนิยมกษัตริย์มีผู้เสียชีวิตที่เป็นจำนวนเพียงเล็กน้อย ส่วนฝ่ายรัฐสภามีผู้เสียชีวิต 40 คนและบาดเจ็บอีก 100 คน

## อ้างอิง
 

## ดูเพิ่ม
* พระเจ้าชาลส์ที่ 1 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* ฝ่ายรัฐสภา
* ฝ่ายกษัตริย์นิยม

สะพานโพวิก
ยุทธการที่เทอร์นัมกรีน

**ยุทธการที่เทอร์นัมกรีน** () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 13 พฤศจิกายน ค.ศ. 1642 ที่หมู่บ้านเทอร์นัมกรีนในเทศมณฑลมิดเดิลเซกซ์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ที่นำโดยพระเจ้าชาลส์ที่ 1 กับฝ่ายรัฐสภาที่นำโดยเอิร์ลแห่งเอสเซกซ์และฟิลิป สกิปพอน ผลของสงครามครั้งนี้ฝ่ายรัฐสภาได้รับชัยชนะทางยุทธศาสตร์ ความเสียหายของฝ่ายนิยมกษัตริย์และฝ่ายรัฐสภามีเป็นจำนวนน้อยมาก

ในการต่อสู้ครั้งนี้เป็นผลให้ทั้งสองฝ่ายต่างก็ยึดที่มั่นของตนเองแต่ฝ่ายรัฐสภาประสบความสำเร็จในการหยุดยั้งกองทัพฝ่ายนิยมกษัตริย์ในการพยายามเดินทัพไปยังกรุงลอนดอนซึ่งถือว่าเป็นชัยชนะทางยุทธศาสตร์ เพราะการตั้งมั่นเป็นการบังคับให้พระเจ้าชาลส์และกองทัพของพระองค์ต้องถอยไปตั้งหลักระหว่างฤดูหนาวที่ออกซฟอร์ด

## บทนำ
หลังจากยุทธการที่เอดจ์ฮิลล์ พระเจ้าชาลส์ก็ทรงยึดแบนบรีและทรงได้รับการต้อนรับจากประชาชนเมื่อเสด็จไปถึงออกซฟอร์ดเมื่อวันที่ 29 ตุลาคม เจ้าชายรูเพิร์ตแห่งไรน์ พระนัดดาของพระองค์ผู้เป็นแม่ทัพกองทหารม้า ก็ลงมาจากลุ่มน้ำเทมส์ ยึดแอบิงดัน, เอลส์บรี และเมเดนเฮดที่ทรงใช้เป็นที่ตั้งในความพยายามที่จะยึดวินด์เซอร์แต่ไม่ประสบความสำเร็จเพราะมีกำลังด้อยกว่าฝ่ายรัฐสภา หลังจากการต่อสู้ครั้งนี้แล้วนายทหารหลายคนก็มีความต้องการจะเจรจาสงบศึกกับฝ่ายรัฐสภาแต่เจ้าชายรูเพิร์ตไม่ทรงเห็นด้วยและมีพระประสงค์ที่จะเดินทัพต่อไปลอนดอน แต่พระเจ้าชาลส์ทรงเห็นด้วยกับกลุ่มนายทหาร ซึ่งทำให้เป็นโอกาสที่รอเบิร์ต เดเวอรู เอิร์ลที่ 3 แห่งเอสเซกซ์ แม่ทัพฝ่ายรัฐสภาฉวยโอกาสแซงและนำทัพกลับไปถึงลอนดอนเมื่อวันที่  8 พฤศจิกายน ยุทธการครั้งนี้เป็นยุทธการใหญ่ครั้งแรกของพระเจ้าชาลส์

## อ้างอิง
 

## ข้อมูล

*
* 
* 
* 
* 
* 

### แหล่งที่มา
*

## แหล่งข้อมูลอื่น

* 

เทอร์นัมกรีน
วิทย์สรัช สุขวัฒนศิริ

**วิทย์สรัช สุขวัฒนศิริ** (ชื่อเล่น : เต้) เป็นนักร้อง และ นักธุรกิจชาวไทย เกิดเมื่อวันที่ 23 กรกฎาคม พ.ศ. 2526 เป็นคนกรุงเทพมหานคร ศึกษาที่คณะรัฐศาสตร์ มหาวิทยาลัยรามคำแหง และ มหาวิทยาลัยภาษาและวัฒนธรรมปักกิ่ง ปัจจุบันเป็นเจ้าของบริษัท ศิริวัฒน์ คอร์ปอเรชั่น (1976) จำกัด เป็นที่รู้จักในแวดวงการค้าจำหน่ายเครื่องอัดลม (ปั๊มลม) ซึ่งเป็นอุปกรณ์ที่ใช้ในอุตสาหกรรม นอกจากนี้เรายังมีโรงงานสำหรับผลิตถังพักลม ภายใต้ชื่อ “ดีเค ประกอบ” ตั้งอยู่ที่ ถนนเอกชัย 

## ผลงานเพลง
### อัลบั้มเดี่ยว
**อัลบั้ม ที่รักของใครสักคน**
# ความหวังเล็กเล็ก
# รักกันครั้งหนึ่ง..คิดถึงตลอดไป
# ที่รักของใครสักคน
# โชคชะตากับความรัก
# เม็ดทรายในสายลม
# เราสองคนไม่ต่างกัน
# คนรักที่รักไม่ได้
# อยู่ก่อนได้ไหม
# คนที่เธอเกลียด
# ปาฏิหาริย์
# All About Love
# ความทรงจำ
(ออกจำหน่าย : 10 มีนาคม พ.ศ. 2552)

**อัลบั้ม Make a Wish**
# ฝากข้อความถึงดวงดาว
# คนที่อยู่
# ไม่เกลียดแต่ไม่รัก
# 24 ชม. (Feat. แพรว คณิตกุล)
# อยู่เพื่อรัก อยู่เพื่อรอ
# ที่ทำนั้นรักกันหรือเปล่า
# คลื่นหัวใจ
# ก่อนบอกเลิก ขอบอกรัก
# กฎเกณฑ์คนแอบรัก
# คนสำคัญวันสุดสัปดาห์
(ออกจำหน่าย : 29 เมษายน พ.ศ. 2554)

### อัลบั้มพิเศษ
**อัลบั้ม School of Lucks**
# ความทรงจำ
# อยู่ก่อนได้ไหม
(ออกจำหน่ายวันที่ 20 พฤศจิกายน พ.ศ. 2550 ร้อง 2 เพลง จากทั้งหมด 9 เพลง)

### ซิงเกิล
**พ.ศ. 2552**
* Call Me Back
* Call Me Back Version 2

**พ.ศ. 2553**
* ก่อนบอกเลิกขอบอกรัก

**พ.ศ. 2554**
* คนที่อยู่

**พ.ศ. 2563**
* ถ้ามีอยู่จริง

### เพลงประกอบละคร
* พ.ศ. 2550 เพลง **ความทรงจำ** จากละคร อเวจีสีชมพู ช่อง 3 และละคร สร้อยแสงจันทร์ ช่อง 3
* พ.ศ. 2552 เพลง **ยิ่งใช่ก็ยิ่งไม่ใช่** จากละคร หน้ากากดอกซ่อนกลิ่น ช่อง 3
* พ.ศ. 2554 เพลง **หัวใจดื้อรั้น** จากละคร สุภาพบุรุษสะลึมสะลือ ช่อง 3 (เพลงนี้มี 2 เวอร์ชัน คือของเต้ วิทย์สรัช และ ปนัดดา เรืองวุฒิ)
* พ.ศ. 2554 เพลง **อยากบอกให้รู้ไว้ ว่ารักเธอ** จากละคร เจ้าหญิงหลงยุค ช่อง 7
* พ.ศ. 2561 เพลง **ชั่วขณะหัวใจ** จากละคร แก้วกุมภัณฑ์ ช่อง 3
* พ.ศ. 2563 เพลง **ความทรงจำของหัวใจ (Cover Version)** จากละคร ความทรงจำสีจาง ช่อง 3

## ผลงาน[[:en:Master of ceremonies|พิธีกร]]
** ออนไลน์ **
* **พ.ศ. 2563** : ทางช่อง YouTube:Tay Vitsarach

## รางวัลอื่น ๆ
* เข้ารอบ 1 ใน 50 หนุ่มโสดในฝัน ของนิตยสารคลีโอ 2007

## แหล่งข้อมูลอื่น

; เว็บไซต์
* OfficialSite of Tae (GMember) 
* ประวัติของเต้ 

; เครือข่ายสังคม

* 
* 

## อ้างอิง

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายจีน
หมวดหมู่:นักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:นักร้องชายชาวไทย
หมวดหมู่:ยูทูบเบอร์ชาวไทย
หมวดหมู่:ศิลปินชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
เจ้าชายรูเพิร์ตแห่งไรน์

**รูเพร็ชท์แห่งฟัลทซ์ ดยุกแห่งบาวาเรีย** () หรือในอังกฤษเรียก **เจ้าชายรูเพิร์ตแห่งไรน์ ดยุกแห่งคัมบาร์ลันด์** (Prince Rupert of the Rhine, Duke of Cumberland) เป็นโอรสองค์รองของ ฟรีดริชที่ 5 เจ้าผู้ครองฟัลทซ์ กับเอลิซาเบธ สจวต สมเด็จพระราชินีแห่งโบฮีเมีย และเป็นพระนัดดาของสมเด็จพระเจ้าชาร์ลส์ที่ 1 แห่งอังกฤษ ผู้ที่พระราชทานบรรดาศักดิ์ให้พระองค์เป็นดยุกแห่งคัมบาร์ลันด์ และเอิร์ลแห่งโฮลเดอร์เนส 

เจ้าชายรูเพิร์ตทรงเป็นนักการทหาร, นักประดิษฐ์ และศิลปินสมัครเล่นในการทำภาพพิมพ์มัชฌิมรงค์ (mezzotint) เจ้าชายรูเพิร์ตทรงเป็นทหารมาตั้งแต่ยังทรงพระเยาว์ ทรงเริ่มด้วยการเข้าต่อสู้ต่อต้านสเปนในเนเธอร์แลนด์และในเยอรมนี เมื่อพระชนมายุได้ 23 พรรษาก็ทรงได้รับแต่งตั้งให้เป็นแม่ทัพผู้บังคับบัญชากองทหารม้าระหว่างสงครามกลางเมืองอังกฤษ แต่มาทรงพ่ายแพ้ในยุทธการเนสบีย์และทรงถูกขับจากเกาะอังกฤษ หลังจากนั้นก็ทรงเข้าร่วมกับฝ่ายกษัตริย์นิยมผู้ลี้ภัยอยู่ระยะหนี่ง  ต่อมาก็ทรงไปเป็นโจรสลัดอยู่ในบริเวณคาริบเบียน หลังจากการฟื้นฟูราชวงศ์อังกฤษเจ้าชายรูเพิร์ตก็เสด็จกลับอังกฤษและได้รับตำแหน่งเป็นผู้บังคับบัญชาราชนาวี, นักประดิษฐ์, ศิลปิน และทรงเป็นข้าหลวงคนแรกของบริษัทฮัดสันเบย์ (Hudson's Bay Company) เจ้าชายรูเพิร์ตมิได้ทรงเสกสมรสแต่ทรงมีโอรสธิดานอกสมรสสองคน และสิ้นพระชนม์เมื่อวันที่ 29 พฤศจิกายน ค.ศ. 1682 ที่เวสต์มินสเตอร์ในอังกฤษ

## อ้างอิง

## ดูเพิ่ม
* สงครามกลางเมืองอังกฤษ

หมวดหมู่:บุคคลที่เกิดในปี พ.ศ. 2162
หมวดหมู่:บุคคลในสงครามกลางเมืองอังกฤษ
หมวดหมู่:นักการทหารชาวเยอรมัน
หมวดหมู่:ขุนนางอังกฤษ
หมวดหมู่:ชาวอังกฤษเชื้อสายเยอรมัน
หมวดหมู่:บุคคลจากปราก
หมวดหมู่:ดยุกแห่งบาวาเรีย
หมวดหมู่:ดยุกแห่งคัมบาลันด์
หมวดหมู่:เคานท์พาลาทินแห่งไรน์
หมวดหมู่:เจ้าชาย
พล

**พล** หมายถึง กลุ่มคนที่รวมตัวกันเพื่อทำสงคราม แต่เมื่อตีความหมายเป็นอื่นๆ แล้ว สามารถหมายถึง
* อำเภอพล อำเภอหนึ่งของจังหวัดขอนแก่น
* พล ตัณฑเสถียร นักแสดงชาวไทย
* พลพล พลกองเส็ง นักร้องชาวไทย
* พล พลาพร  นักแสดงชาวไทย
* พลพจน์ พูลนิล นักแสดงชาวไทย
* พลพีร์ สุวรรณฉวี นักการเมืองชาวไทย
* พล นพวิชัย
* พล นิกร กิมหงวน หัสนิยาย ที่ประพันธ์โดย ป. อินทรปาลิต
* พล พต นายกรัฐมนตรีของประเทศกัมพูชาในปีพ.ศ. 2519 ถึงพ.ศ. 2522
ห้องแถว

[thumb|ตึกแถว ย่าน[บางรัก]]

**ห้องแถว** () หรือ **ตึกแถว** หรือชื่ออย่างเป็นทางการว่า **อาคารพาณิชย์** เป็นสถาปัตยกรรมพื้นถิ่นประเภทหนึ่งของทั้งคนพื้นเมืองและคนเมืองในเอเชียตะวันออกเฉียงใต้ มีเอกลักษณ์ผสมผสานที่สื่อให้เห็นที่ศูนย์กลางประวัติศาสตร์ของเมืองส่วนมากและเมืองในท้องถิ่นนั้น

ห้องแถวเป็นที่อยู่อาศัยและทำการค้า ประกอบธุรกิจขนาดย่อม ที่เป็นการขายปลีกเป็นส่วนใหญ่ อาศัยอยู่ในชุมชนที่หนาแน่น ในแหล่งธุรกิจกลางเมืองและชุมชนรอบเมือง โดยชั้นล่างจะแบ่งเป็นร้านค้าย่อย ชั้นสองเป็นที่อยู่อาศัย ในกรณีสูงกว่านั้นอาจทำเป็นที่เก็บสินค้าชั่วคราว มักมีโครงสร้างเป็นคอนกรีตเสริมเหล็ก โดยวิวัฒนาการมาจากห้องแถวไม้และห้องแถวก่ออิฐถือปูน

ในกฎกระทรวงมหาดไทย ฉบับที่ 4 (พ.ศ. 2526) วิเคราะห์ศัพท์ **ห้องแถว** คือ อาคารที่พักอาศัย หรืออาคารพาณิชย์ ซึ่งปลูกสร้างติดต่อกันเป็นแถวเกินสองห้อง และประกอบด้วยวัตถุไม่ทนไฟเป็นส่วนใหญ่ ส่วน **ตึกแถว** จะประกอบด้วยวัสดุทนไฟเป็นส่วนใหญ่ จากการสำรวจของสำนักงานสถิติแห่งชาติในปี พ.ศ. 2551 พบว่าในประเทศไทย มีห้องแถวอยู่ร้อยละ 11.8 เป็นอันดับ 2 รองจากบ้านโดดซึ่งมีอยู่ร้อยละ 79.8

## ดูเพิ่ม
* บ้านแถว
* บ้านแถวในเมือง

## อ้างอิง

หมวดหมู่:บ้าน
หมวดหมู่:สิ่งก่อสร้าง
หมวดหมู่:ประเภทของบ้าน
หมวดหมู่:รูปแบบสถาปัตยกรรม
หมวดหมู่:อาคารพาณิชย์
หมวดหมู่:คำศัพท์การศึกษาเขตเมืองและการผังเมือง
ศาลาไทย

[thumb|ศาลาไทย ใน[สวนสัตว์อูเอโนะ โตเกียว]]
thumb|ศาลาริมถนน

**ศาลาไทย** เป็นสถาปัตยกรรม มีลักษณะเป็นอาคารซุ้มโล่ง เป็นที่พบปะ นั่งเล่น ไว้หลบแดดหลบฝน ศาลาส่วนมากจะโล่งทั้ง 4 ด้าน พบได้ในประเทศไทย รวมถึงในวัด ในบ้าน สถานที่สาธารณะ ศาลาในวัดเป็นที่ฆราวาสฟังเทศนา คำสอนหรือประกอบพิธีทางศาสนา ที่เรียกว่า ศาลาการเปรียญ 

ในประเทศไทย ศาลายังใช้เป็นศาลาริมทาง สำหรับที่นักเดินทางพักผ่อน หย่อนคลาย ริมถนนบางแห่งยังเป็นป้ายรถเมล์ หรืออาจเป็นท่าเรือ รอเรือ ซึ่งอาจเรียกศาลาริมน้ำ

ศาลาไทย ยังมีบทบาทเป็นของขวัญระหว่างรัฐ และมิตรภาพระหว่างประเทศ ที่ประเทศไทยมอบให้กับรัฐบาลต่างชาติ ใช้ในการสร้างความสัมพันธ์ทางการฑูต หรือแสดงออกความสัมพันธ์ที่แน่นแฟ้นระหว่างกัน
หมวดหมู่:สถาปัตยกรรมไทย
หมวดหมู่:สถาปัตยกรรมฮินดู
หมวดหมู่:ศาลา
พระราชอำนาจ

**พระราชอำนาจ** () คือประมวลอำนาจ, สิทธิพิเศษ และข้อยกเว้นที่ยอมรับโดยกฎหมายจารีตประเพณี และบางครั้งในกฎหมายแพ่งที่เป็นของสถาบันพระมหากษัตริย์เท่านั้น ซึ่งเป็นวิธีในการใช้อำนาจการปกครองของพระมหากษัตริย์ในการปกครองราชอาณาจักร พระราชอภิสิทธิ์บางข้ออาจจะได้รับการยุบเลิกโดยรัฐสภาแต่ในสหราชอาณาจักรการจะยุบเลิกต้องเป็นไปตามกระบวนการที่ระบุไว้เท่านั้น

## อ้างอิง

## ดูเพิ่ม
* พระราชอภิสิทธิ์ 
* ประวัติศาสตร์อังกฤษ 

หมวดหมู่:กฎหมายสหราชอาณาจักร
ยุทธการที่แอดวอลตันมัวร์

**ยุทธการที่แอดวอลตันมัวร์** () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 30 มิถุนายน ค.ศ. 1643 ที่หมู่บ้านแอดวอลตันในเทศมณฑลเวสต์ยอร์กเชอร์ของอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยวิลเลียม คาเว็นดิช ดยุคแห่งนิวคาสเซิล-อัพพอน-ไทน์ที่ 1 กับฝ่ายรัฐสภาที่นำโดยเฟอร์ดิแนนโด แฟร์แฟกซ์ ลอร์ดแฟร์แฟกซ์ที่ 2 แห่งแคเมอรอน ผลของสงครามครั้งนี้ฝ่ายนิยมกษัตริย์ได้รับชัยชนะ

## อ้างอิง
 

## ดูเพิ่ม
* พระเจ้าชาลส์ที่ 1 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* ฝ่ายรัฐสภา
* ฝ่ายกษัตริย์นิยม

แอดวาลตันมัวร์
ไททัส โอตส์

**ไททัส โอตส์ ** () (15 กันยายน ค.ศ. 1649 - 12/13 กรกฎาคม 1705) เป็นนักบวชชาวอังกฤษผู้สร้างข่าวลือเท็จเรื่องการคบคิดพ็อพพิชที่อ้างว่าเป็นการคบคิดของฝ่ายโรมันคาทอลิกที่จะปลงพระชนม์พระเจ้าชาร์ลส์ที่ 2 ข่าวลือนี้ทำให้มีผู้ถูกจับและถูกประหารชีวิตไปอย่างน้อย 15 คน  และเป็นผลทำให้ประชาชนเกิดมีความรู้สึกเป็นปฏิปักษ์ต่อโรมันคาทอลิกอย่างรุนแรงไปทั่วราชอาณาจักรอังกฤษระหว่างปี ค.ศ. 1678 ถึงปี ค.ศ. 1681 และในที่สุดก็เป็นสาเหตุที่นำไปสู่การออกร่างพระราชบัญญัติการยกเว้นผู้สืบราชบัลลังก์

## เบื้องต้น
ไททัส โอตส์เกิดที่โอ้คแคมในอังกฤษเมื่อวันที่ 15 กันยายน ค.ศ. 1649 ซามูเอลบิดาเป็นนักบวชที่มาร์แชมในมลฑลนอร์โฟล์ค ก่อนที่จะมาเป็นแอนาแบ็พทิสต์ (Anabaptist) ระหว่างการปฏิวัติเพียวริตัน และกลับเข้ารับนิกายเชิร์ชออฟอิงแลนด์ในสมัยการฟื้นฟูราชวงศ์  ไททัสได้รับการศึกษาที่โรงเรียนเมอร์ชั้นท์เทย์เลอร์และต่อมาที่วิทยาลัยไคอัส, เคมบริดจ์ วิทยาลัยเซนต์จอห์น, เคมบริดจ์ แต่ก็ถูกไล่ออกจากทั้งสองวิทยาลัย  สองสามเดือนต่อมาโอตส์ก็เข้าเป็นนักบวชอังกลิคันและวิคคาร์ (Vicar) หรือนักบวชประจำวัดที่บ็อบบิงในมลฑลเค้นท์ ระหว่างนี้โอตส์ก็ถูกกล่าวหาว่าแจ้งความเท็จเกี่ยวหาว่าครูที่เมืองเฮสติงสเล่นเพื่อนเพศเดียวกัน (sodomy) โอตส์ถูกจำคุกแต่ก็หลบนีไปลอนดอนได้

ในปี ค.ศ. 1677 โอตส์ก็ได้รับตำแหน่งอนุศาสนาจารย์ประจำเรือ “แอ็ดเวนเชอร์” ในราชนาวีอังกฤษ แต่ต่อมาก็ถูกกล่าวหาในข้อหา “การเล่นสวาท” (ซึ่งเป็นข้อหาที่มีโทษถึงประหารชีวิตในอังกฤษในสมัยนั้น) แต่ก็ได้รับการผ่อนผันเพราะความที่เป็นเป็นอนุศาสนาจารย์

หลังจากออกจากราชนาวีแล้วโอตส์ก็เข้าทำงานกับสำนักโรมันคาทอลิกของดยุคแห่งนอร์โฟล์คในฐานะอนุศาสนาจารย์อังกลิคัน ในฤดูใบไม้ผลิปี ค.ศ. 1677 โอตส์ก็เข้าเป็นโรมันคาทอลิก ในขณะเดียวกันก็ตกลงที่จะร่วมเขียนจุลสารต่อต้านโรมันคาทอลิกต่างๆ กับอิสเรียล ทังก์ (Israel Tonge) ผู้ที่โอตส์พบผ่านทางบิดา

## อ้างอิง

## ดูเพิ่ม
* ประวัติศาสตร์อังกฤษ

หมวดหมู่:บุคคลที่เกิดในปี พ.ศ. 2192
หมวดหมู่:นักบวชในศาสนาคริสต์ชาวอังกฤษ
หมวดหมู่:สงครามกลางเมืองอังกฤษ
หมวดหมู่:บุคคลในสงครามกลางเมืองอังกฤษ
หมวดหมู่:บุคคลในคริสต์ศตวรรษที่ 17
หมวดหมู่:บุคคลจากเทศมณฑลรัตแลนด์
บูเช็คเทียน จอมนางเหนือแผ่นดิน

**บูเช็คเทียน จอมนางเหนือแผ่นดิน** (; ) เป็นภาพยนตร์จีนชุด ในประเทศไทยออกฉายเมื่อปี พ.ศ. 2550 ถึง พ.ศ. 2552 ทางสถานีโทรทัศน์โมเดิร์นไนน์ทีวีออกฉายในวันจันทร์-พุธ เวลา 13.00-14.00 แต่ภายหลังได้เปลี่ยนเป็นเวลา 15.30-16.00 โดยบริษัทเอสทีแกรนด์มัลติมีเดียก็ได้รับลิขสิทธิ์จัดจำหน่ายภาพยนตร์จีนชุดนี้แต่เพียงผู้เดียวในประเทศไทย  เนื้อหาเล่าถึงเรื่องราวของพระนางบูเช็กเทียน ตั้งแต่ได้เป็นฮองเฮาในสมัยจักรพรรดิถังเกาจง เป็นฮองไทเฮาในสมัยจักรพรรดิถังจงจง-จักรพรรดิถังรุ่ยจง และเป็นจักรพรรดินีของจีนช่วงบั้นปลายของพระชนม์ชีพ

## นักแสดงนำ
* หลิว เสี่ยวฉิง รับบท พระนางบูเช็คเทียน
* หวง เชิ่งอี รับบท เซีย เหย่าหวน
* เจียว เอินจวิ้น รับบท เหอหลาน หมินจื้อ
* หม่า เสี่ยวเว่ย รับบท จักรพรรดิถังเกาจง (รัชทายาทหลี่จื้อ)
* หยาง ซื่อ รับบท หลัว ปินหวัง
* โจว หยวนหลง รับบท หลี่ หง
* ซู่ เจิ้งหนาน รับบท เจ้าชายหลี่เซียน
* หลิว เหว่ยหมิง รับบท อู๋ เซินซื่อ
* หลิว เหวินฉี รับบท ซางกวน อี้
* เฉิง หลี่ชา รับบท สนมเว่ย
* โหว เหยิงเจิ้ง รับบท หลี่จี้
* เฉิน เล่ย รับบท หลี่ จิ่งเย่
* เจียง เฟิง รับบท เฉิน ซื่ออัง

## อ้างอิง

## แหล่งข้อมูลอื่น
*  เว็บไซต์ทางการ

หมวดหมู่:ละครโทรทัศน์จีน
หมวดหมู่:ละครโทรทัศน์จีนในปี พ.ศ. 2550
เคนต์

**เคนต์** () เป็นเทศมณฑลในประเทศอังกฤษในสหราชอาณาจักรที่ตั้งอยู่ทางตะวันออกเฉียงใต้ของสหราชอาณาจักร และเป็นหนึ่งในเทศมณฑลรอบนครลอนดอน (Home Counties) เคนต์มีเขตแดนติดกับอีสต์ซัสเซ็กซ์, เซอร์รีย์ และเกรเทอร์ลอนดอน และมีปากแม่น้ำเทมส์ขวางกับเอสเซ็กซ์ เทศมณฑลภูมิศาสตร์เคนต์ประกอบด้วยสภาเทศมณฑลเคนต์ และองค์กรปกครองท้องถิ่นระดับเดียวของเมดเวย์ เคนต์ตั้งอยู่ไม่ไกลจากฝรั่งเศสที่แยกโดยช่องแคบอังกฤษและครึ่งทางระหว่างอุโมงค์ช่องแคบอังกฤษ 

เคนต์แบ่งการปกครองเป็น 13 อำเภอ ได้แก่ เซเวนโอกส์, ดาร์ทฟอร์ด, เกรฟแชม, ทันบริดจ์และมอลลิง, เมดเวย์, เมดสตัน, ทันบริดจ์เวลล์ส, สเวล, แอชฟอร์ด, แคนเตอร์บรี, เชปเวย์, เธนเน็ต และ โดเวอร์โดยมีเมืองหลวงของเทศมณฑลอยู่ที่ เมดสตัน เดิมโรเชสเตอร์ และแคนเทอร์เบอรี เป็นเมืองที่มีฐานะเป็นนครแต่ปัจจุบันเมืองหลังเท่านั้นที่ยังเป็นนคร

ที่ตั้งของเคนต์ระหว่างลอนดอนและแผ่นดินใหญ่ยุโรปทำให้เป็นเทศมณฑลหน้าด่านและเป็นยุทธภูมิในความขัดแย้งหลายครั้งเช่นในระหว่างยุทธการแห่งบริเตนระหว่างสงครามโลกครั้งที่สอง เคนต์ตะวันออกได้ชื่อว่าเป็น “Hell Fire Corner” ระหว่างความขัดแย้ง ระหว่าง 800 ปีที่ผ่านมาอังกฤษพึ่งเคนต์ในด้านกองเรือ ท่าเรือซิงก์ (Cinque Ports) ระหว่างคริสต์ศตวรรษที่ 12 ถึง 14 และอู่เรือแช็ทแธมในระหว่างคริสต์ศตวรรษที่ 16 ถึง 20 มีความสำคัญต่อความปลอดภัยและความมั่นคงของอังกฤษ ฝั่งทะเลฝรั่งเศสสามารถมองเห็นได้จากไวท์คลิฟฟ์สที่โดเวอร์ ในวันที่อากาศแจ่มใส

เคนต์เป็นอาณาบริเวณที่มีการเกษตรกรรมในด้านสวนผลไม้และการปลูกฮ็อปส์ที่ใช้ในการทำเบียร์ เคนต์ได้ชื่อว่าเป็น “สวนแห่งอังกฤษ” อุตสาหกรรมหลักของเคนต์ก็ได้แก่การทำซีเมนต์ สินค้ากระดาษ และการสร้างเรือบินแต่ความสำคัญของอุตสาหกรรมเหล่านี้ลดถอยลง ทางด้านใต้และตะวันออกขึ้นอยู่กับอุตสาหกรรมการท่องเที่ยวและการเกษตรกรรม

## ระเบียงภาพ

ไฟล์:MaidstoneAllSaints0114.JPG|วัดออลเซนต์ที่เมดสตัน 
ไฟล์:Canterbury Cathedral - Portal Nave Cross-spire.jpeg|มหาวิหารแคนเตอร์บรี
ไฟล์:Sissinghurst Castle 04.JPG|โอสตเฮาส์ที่เห็นประปรายในเคนต์
ไฟล์:Rochester Castle engraved by H.Adlard after G.F.Sargent. c1836 edited.jpg|ปราสาทโรเชสเตอร์ในปี ค.ศ. 1836
ไฟล์:Dover Castle 05.jpg|ปราสาทโดเวอร์
ไฟล์:The White Cliffs of Dover.jpg|ไวต์คลิฟฟ์แห่งโดเวอร์
ไฟล์:Penshurst.jpg|หมู่บ้านในเคนต์
ไฟล์:BayhamOldAbbeyC.jpg|ซากแอบบีเบแยม
ไฟล์:Chartwell02.JPG|ชาร์ตเวลล์บ้านของวินสตัน เชอร์ชิลล์
ไฟล์:Hopfengarten-Juni.jpg|ไร่ฮอป


## อ้างอิง

## แหล่งข้อมูลอื่น
* 
* 
* สภาเทศมณฑลเคนต์&nbsp;– เว็บไซต์ขององค์กรปกครองส่วนท้องถิ่น 
* บีบีซี&nbsp;– ที่มาของชื่อสถานที่ในเคนต์ 
* ภาพของเคนต์ ที่หอจดหมายเหตุมรดกอังกฤษ 


หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
หยาง เย่

thumb
**หยาง เย่** (จีน: 楊業; Pinyin: Yáng Yè) หรือ **หยาง จีเย่** (จีน: 楊繼業; Pinyin: Yáng Jìyè) (?-ค.ศ.986) เป็นแม่ทัพคนสำคัญในประวัติศาสตร์จีน โดยเฉพาะในตำนานขุนศึกตระกูลหยาง เดิมเป็นแม่ทัพของราชวงศ์โฮ่วฮั่น และภายหลังถูกใส่ร้าย จึงพาครอบครัวมาพึ่งบุญของราชวงศ์ซ่ง จนได้เป็นแม่ทัพใหญ่ฝ่ายขวา หยาง เย่ เป็นบุคคลสำคัญของแผ่นดิน เป็นสามีของเฉอ ไซ่ฮวา เป็นพ่อของหยางซื่อหลาง หยางลิ่วหลาง ภายหลังตายลงพร้อมกับหยางต้า เอ่อร์ ซันหลาง ในศึกที่จินซาทาน

หมวดหมู่:ขุนศึกตระกูลหยาง
ปัญจาบพริซันแมตช์

thumb|right|ลักษณะของคุกปัญจาบ

**ปัญจาบพริซันแมตช์** () เป็นหนึ่งในการปล้ำในกรงของ WWE 

## ลักษณะกรง
กรงชนิดนี้แตกต่างจากกรงขนิดอื่นที่ไม่ใช่กรงเหล็กและเป็นคุกที่เคยใช้ขังนักโทษ แต่เดอะ เกรท คาห์ลี ได้นำมาใช้เป็นแมตช์การแข่งขัน เป็นคุกที่ถูกถักด้วยไม้ไผ่จากประเทศอินเดีย(แต่ WWE ใช้เหล็กทำกรงไม้ใผ่แทน) โดยในกรงเหล็กนั้นมีคุกอยู่ 2 ชั้นด้วยกันคือ

### กรงด้านใน
เป็นคุกที่มีความยาวเท่ากับเส้นรอบรูปของขอบเวที ความสูง 1.2เมตร ไม่มีหลังคากรงไม่ไผ่ โดยมีประตูออกจากด้านใน 4 ด้าน  โดยประตูนี้จะถูกปิดไว้ จนกว่าจะมีนักมวยปล้ำมาขอให้กรรมการชักรอกเปิดออก ประตูจะเปิดออกภายใน 1 นาทีหากหมดเวลานี้ไปแล้ว ประตูจะถูกปิดตายทันที จึงต้องเปิดประตูที่เหลือเพื่อออกจากกรงด้านใน หากประตูปิดตายหมดก็จะทำให้ผู้ที่อยู่ด้านใน ออกมาได้ลำบากยิ่งขึ้น โดยด้านบนนั้น จะไม่มีหลังคาปิด นักมวยปล้ำสามารถปีนข้ามมาได้

### กรงด้านนอก
คุกด้านนอกมีความยาวรอบคุกเท่ากับบริเวณรั้วกั้นคนดู ความสุงประมาณ 4.8 เมตร (คุกด้านใน+ความสูงของเวที) คุกด้านนอกนี้มีเพียงความสูงและเสี้ยนไม้ที่เป็นอุปสรรคในการปีนออก นักมวยปล้ำต้องปีนออกจากคุกโดยวิธีเดียว (ไม่มีการจับกด,ยอมแพ้,ดิสควอลิไฟล์เคชั่น,เคานท์เอ้าท์) หากใครลงถึงพื้นก่อนจะเป็นผู้ชนะ

## การแข่งขันที่เคยมีมา

## อ้างอิง

หมวดหมู่:แมทช์การปล้ำต่างๆของมวยปล้ำอาชีพ
นอตทิงแฮม

**นอตทิงแฮม** (; *นอตทิงเงิม*) เป็นนครและเมืองหลวงของมณฑลนอตทิงแฮมเชอร์ในภาคการปกครองมิดแลนด์สตะวันออกของอังกฤษ และเป็นหนึ่งในกลุ่มเมืองใหญ่หลักของอังกฤษ

นอตทิงแฮมมีเนื้อที่ 74.61 ตารางกิโลเมตร และมีประชากรทั้งหมดประมาณ 288,700 คนและ 667,000 คนถ้ารวมทั้งในบริเวณปริมณฑลที่อยู่ในมณฑลดาร์บีเชอร์ บริเวณปริมณฑลของนอตทิงแฮมใหญ่เป็นที่เจ็ดในสหราชอาณาจักรใกล้เคียงกับลิเวอร์พูลและเชฟฟีลด์ บริเวณปริมณฑลครอบคลุมอาณาบริเวณที่กว้างที่รวมทั้งเมืองใกล้เคียงเช่นอิลเคสตันและอีสต์วูด

ใจกลางของตัวเมืองเป็นจัตุรัสตลาดเก่าซึ่งมีเนื้อที่ 22,000 ตารางเมตรซึ่งเป็นจัตุรัสที่ใหญ่ที่สุดในอังกฤษ และได้รับการปรับปรุงในปี ค.ศ. 2007 เพื่อรวมบริเวณน้ำพุที่ประกอบด้วยอ่างน้ำพุหลายอ่าง จัตุรัสทั้งจัตุรัสปูด้วยหินแกรนิต ตึกเทศบาลเมืองนอตทิงแฮมที่อยู่ที่จัตุรัสมองเห็นได้แต่ไกลเพราะสูง 61 เมตรเหนือตัวเมืองและส่องไปตอนกลางคืน ภายในเป็นซุ้มโค้งและร้านค้าขายสำหรับลูกค้าระดับสูง กระจายออกไปจากจัตุรัสก็เป็นบริเวณอื่น ๆ ของเมือง ฮอกลีย์ควอเตอร์เป็นบริเวณร้านค้าย่อยและโรงภาพยนตร์ที่อยู่ทางตะวันออกของเมือง ฮอกลีย์อยู่ติดกับเลซมาร์เก็ตซึ่งมีตึกสมัยวิกตอเรียใหญ่ ๆ และเคยเป็นบริเวณอุตสาหกรรมการทำลูกไม้ในสมัยวิกตอเรีย ทางด้านใต้ของจัตุรัสนำไปสู่บริเวณที่สร้างใหม่ศูนย์การค้าบรอดมาร์ช เลยไปจากนั้นก็เป็นคลองที่เต็มไปด้วยคาเฟและภัตตาคาร ทางด้านตะวันตกเป็นที่ตั้งของปราสาทนอตทิงแฮมและเมดมาเรียนเวย์ซึ่งเป็นบริเวณที่มีสิ่งก่อสร้างสูง ๆ จากทางด้านเหนือจากจัตุรัสเป็นศูนย์การค้าวิคตอเรียซึ่งมีทั้งร้านค้า โรงภาพยนตร์ และภัตตาคาร สถานที่ทางวัฒนธรรมก็ได้แก่โรงละครหลวง

## ระเบียงภาพ

ไฟล์:Nottingham Council House.jpg|ตึกเทศบาลเมือง
ไฟล์:Council-hse-ballroom.jpg|ภายในตึกเทศบาลเมือง
ไฟล์:Nottingham Crown and County Courts.jpg|ศาล
ไฟล์:Nottingham Castle - Nottingham - England - 2004-11-04.jpg|ปราสาทนอตทิงแฮม
ไฟล์:Old Market Square.jpg|จัตุรัสเก่า


## อ้างอิง

## ดูเพิ่ม
* มณฑลนอตทิงแฮมเชอร์

## แหล่งข้อมูลอื่น

* Nottingham City Council


หมวดหมู่:นครในสหราชอาณาจักร
หมวดหมู่:เมืองในเทศมณฑลนอตทิงแฮมเชอร์
หมวดหมู่:เมืองเทศมณฑลในอังกฤษ
หมวดหมู่:เมืองมหาวิทยาลัย
ราชวงศ์ซ่ง (แก้ความกำกวม)

**ราชวงศ์ซ่ง** เป็นราชวงศ์โบราณที่เคยปกครองจีนมีอยู่ 2 ราชวงศ์ได้แก่

* ราชวงศ์ซ่ง (ค.ศ. 960-1279) สถาปนาโดยจักรพรรดิซ่งไท่จู่ (เจ้ากวงยิ่น)
* ราชวงศ์หลิวซ่ง (ค.ศ. 420-479) เป็นหนึ่งในราชวงศ์ยุคราชวงศ์เหนือใต้
ไฉ่ซิ่งเอี้ย เทพเจ้าโชคลาภ

**ไฉ่ซิ่งเอี้ย เทพเจ้าโชคลาภ**เป็นภาพยนตร์จีนชุดจากประเทศจีนที่เล่าถึงการลงมายังโลกมนุษย์ของไฉ่ซิ่งเอี้ย เทพเจ้าแห่งโชคลาภเพื่อทำให้ประชาชนนั้น
ร่ำรวยเงินทองและอยู่อย่างมีความสุขแต่ก็ยังมีศัตรูตัวฉกาจคือเทพเจ้าแห่งโชคร้าย

หมวดหมู่:ละครโทรทัศน์จีน
สิงโตอินเดีย

**สิงโตอินเดีย** หรือ **สิงโตเอเชีย** หรือ **สิงโตเปอร์เซีย** (; ; ) เป็นชนิดย่อยของสิงโตที่ยังหลงเหลือในปัจจุบัน 

มีรูปร่างทั่วไปคล้ายสิงโตที่พบในทวีปแอฟริกา แต่มีขนาดเล็กกว่า โดยตัวผู้เมื่อโตเต็มมีน้ำหนักประมาณ 160-190 กิโลกรัม ตัวเมียหนักประมาณ 110–120 กิโลกรัม ความยาวหัวถึงหางของตัวผู้ 2.92 เมตร ลักษณะเด่นอีกประการหนึ่งของสิงโตอินเดีย คือ มีแผงคอทั้งตัวผู้และตัวเมีย และแผงคอของตัวผู้ไม่หนาและใหญ่เหมือนสิงโตในทวีปแอฟริกา มองเห็นใบหูเห็นชัดเจน ดังนั้นตัวผู้และตัวเมียจึงมีรูปลักษณ์ที่คล้ายกันมาก นอกจากนี้แล้วยังมีหนังทอดยาวตลอดใต้ลำตัวซึ่งไม่พบในสิงโตในทวีปแอฟริกา ทั้งนี้เนื่องจากสภาพแวดล้อมที่ต่างกันเนื่องจากสิงโตอินเดียอาศัยอยู่ในป่าทึบไม่เหมือนกับสิงโตในแอฟริกาที่อาศัยอยู่ในทุ่งหญ้าโล่งกว้าง และทำให้สิงโตอินเดียเป็นสัตว์ที่แฝงตัวได้อย่างกลมกลืนกับธรรมชาติรอบตัว ในศรีลังกามีสิงโตอีกสายพันธุ์คือ สิงโตศรีลังกา แต่สูญพันธุ์เมื่อ 32,000 ปีก่อนพร้อมกับ เสือศรีลังกา มีซากฟอสซิลบางส่วนในพิพิธภัณฑ์ในศรีลังกา

ในอดีต มีการกระจายพันธุ์ในภูมิภาคตะวันออกกลาง, เปอร์เซีย, อิรัก, ซีเรีย, อัฟกานิสถาน, ปากีสถานไปจนถึงมาซิโดเนียในกรีซ และ ศรีลังกา ด้วยแต่ปัจจุบันพบเหลือเพียงแห่งเดียวในธรรมชาติ คือ อุทยานแห่งชาติป่ากีร์ ในรัฐคุชราตทางตอนเหนือของอินเดียเท่านั้น และอยู่ในสถานะใกล้สูญพันธุ์ แต่ได้เพิ่มจำนวนขึ้นจากเมื่อประมาณ 30 ปี ก่อนที่เหลือเพียงไม่กี่สิบตัวเท่านั้น เป็น 530 ตัวในปัจจุบัน และอยู่ในอัตราที่เพิ่มขึ้น

พฤติกรรมการรวมฝูงของสิงโตอินเดีย แตกต่างไปจากสิงโตในทวีปแอฟริกา กล่าวคือ มีขนาดฝูงที่เล็กกว่า โดยมีจำนวนอย่างมากที่สุดเพียง 5 ตัวเท่านั้น และอาจมีตัวเมียเพียง 2 ตัว และอาจมีตัวผู้เป็นจ่าฝูง 2 ตัวก็เป็นได้ โดยเป็นลักษณะร่วมปกครอง ขณะที่ตัวผู้จะเข้าร่วมฝูงก็ต่อเมื่อจะล่าเหยื่อหรือในการผสมพันธุ์เท่านั้น

ในวัฒนธรรมของอินเดีย มีสิงโตอยู่มากมาย เช่น หัวเสาหินสลักในสมัยพระเจ้าอโศกมหาราชที่เป็นรูปสิงโตอินเดีย รวมถึงปรัมปราในศาสนาฮินดูที่เป็นศาสนาพื้นเมืองของอินเดีย ก็มีเรื่องเล่าเกี่ยวกับสิงโตอยู่มาก ในความเชื่อของชาวอินเดีย สิงโตยังเป็นพาหนะของเทพเจ้าในศาสนาฮินดูอีกด้วย เช่น พระแม่อุมาเทวีหรือพระแม่ทุรคา 

หรือแม้กระทั่งในประวัติศาสตร์ยุโรปเอง ก็มีภาพโมเสกของอเล็กซานเดอร์มหาราชทรงร่วมล่าสิงโตกับพระสหาย ซึ่งเชื่อว่าเป็นแม่ทัพชื่อ เฮฟฟาฮิสเตียน เชื่อว่าสิงโตชนิดนั้นก็คือ สิงโตอินเดีย นั่นเอง

ทางวัฒนธรรมจีน มีการละเล่นเชิดสิงโต ซึ่งในประเทศจีนเองไม่มีสิงโตเป็นสัตว์พื้นเมือง เชื่อว่าเป็นการรับมาจากเปอร์เซีย ด้วยการแลกเปลี่ยนวัฒนธรรมกันผ่านเส้นทางสายไหม

สิงโตอินเดียตัวเมียเข้าสู่วัยเจริญพันธุ์เมื่ออายุได้ 4 ปี ซึ่งมากกว่าสิงโตในทวีปแอฟริกา และจะออกลูกในช่วงเดือนกุมภาพันธ์ถึงต้นเดือนเมษายน และมีอายุขัยโดยเฉลี่ย 16–18 ปี ในตัวผู้ และตัวเมีย 17–18 ปี พบมากที่สุดคือ 21 ปี ถือว่ามากกว่าสิงโตทวีปแอฟริกา

## รูปภาพ

ไฟล์:Lion_hunt_mosaic_from_Pella.jpg|ภาพโมเสก อเล็กซานเดอร์มหาราชล่าสิงโตกับพระสหาย
ไฟล์:AshokaLions.jpg|หัวเสาพระเจ้าอโศกมหาราชรูปสิงโตอินเดีย 4 ตัวหันหลังชนกัน ในปัจจุบันทางอินเดียถือเป็นตราแผ่นดิน
ไฟล์:Lion dance costume.jpg|หัวสิงโตในการเชิดสิงโตของจีน ซึ่งได้ต้นแบบมาจากสิงโตอินเดีย
ภาพ:Panthera leo persica Nuremberg Zoo.JPG|คู่สิงโตอินเดียตัวผู้และตัวเมีย ที่สวนสัตว์นูเรมเบิร์ก
|ด้านข้างของตัวผู้


## อ้างอิง

## อ่านเพิ่ม

* 
* 
* 
* 
* 

## แหล่งข้อมูลอื่น
* เว็บไซต์สิงโตอินเดีย 

หมวดหมู่:สิงโต
หมวดหมู่:สัตว์ที่พบในประเทศอินเดีย
หมวดหมู่:มหสัตว์ของทวีปยูเรเซีย
ปลาน้ำกร่อย

[thumb|250px|[ปลาชะลิน(*Chanos chanos*) ปลาน้ำเค็มชนิดหนึ่งที่สามารถปรับตัวให้อยู่ได้ทั้งน้ำจืดและน้ำเค็ม]]
**ปลาน้ำกร่อย** หรือ **ปลาสองน้ำ** () คือปลาที่สามารถปรับสภาพให้อาศัยอยู่ได้ทั้งน้ำเค็มหรือในทะเล, น้ำกร่อย และน้ำจืดตามแม่น้ำลำคลอง 

ปลาน้ำกร่อย ซึ่งอาจแบ่งออกได้เป็น 2 ประเภทใหญ่ ๆ คือ 
*Amphidromous fish เป็นปลาน้ำกร่อยที่มีความสามารถปรับตัวอยู่ในน้ำที่มีความเค็มได้หลากหลาย ส่วนใหญ่จะเป็นปลาที่อาศัยอยู่ในเขตน้ำกร่อย หรือบริเวณปากแม่น้ำ หรือบริเวณน้ำจืดที่บรรจบกับทะเล ซึ่งมีค่าความเค็มของน้ำไม่คงที่ จะเปลี่ยนแปลงไปตามปรากฏการณ์น้ำขึ้น-น้ำลง และฤดูกาล โดยอาจแบ่งออกได้เป็น 2 ประเภท คือ
**Euryhaline fish คือ ปลาที่สามารถทนต่อการเปลี่ยนแปลงความเค็มได้ในช่วงกว้าง ตั้งแต่ 0-35 ppt ปลาประเภทนี้อาจเป็นไปได้ทั้งปลาน้ำจืด หรือปลาทะเล รวมถึงปลาน้ำกร่อยแท้ ๆ แต่เมื่อต้องไปอาศัยอยู่ในที่ที่มีความเค็มเปลี่ยนแปลงแตกต่างกันมาก ก็สามารถใช้ชีวิตอยู่ได้เป็นอย่างดี เช่น ปลากะพงขาว (*Lates   calcarifer*), ปลาตาเหลือก (*Megalops cyprinoides*) โดยเฉพาะอย่างยิ่งกับปลาสอด (*Poecilia latipinna*) ที่สามารถแพร่ขยายพันธุ์ได้อีกด้วย
**Stenohaline fish คือ ปลาที่ทนต่อการเปลี่ยนแปลงความเค็มได้ในช่วงแคบ ปลากลุ่มนี้จัดเป็นปลากลุ่มใหญ่ ซึ่งก็คือ ปลาน้ำจืด หรือปลาทะเลทั่วไปนั่นเอง ซึ่งก็มีความสามารถทนต่อการเปลี่ยนแปลงความเค็มได้แตกต่างกันออกไปตามแต่ชนิด (ซึ่งในบางแหล่งข้อมูลไม่จัดปลาประเภทนี้เป็นปลาน้ำกร่อย)
*Diadromous fish เป็นปลาที่อาศัยอยู่ในเขตน้ำกร่อยทั่วไป และยังรวมถึงปลาที่มีวงจรชีวิตอพยพย้ายถิ่น เพื่อการผสมพันธุ์และวางไข่ในแหล่งน้ำที่มีความเค็มแตกต่างกันไปอีกด้วย ซึ่งแบ่งออกได้เป็น 2 ประเภทใหญ่ ๆ คือ
**Catadromous fish เป็นปลาน้ำจืดที่อาศัยและหากินอยู่ในแหล่งน้ำจืดเป็นส่วนใหญ่ของวงจรชีวิต แต่ได้วางไข่หรือผสมพันธุ์ในแหล่งน้ำกร่อย หรือทะเล เช่น ปลาในวงศ์ปลาตูหนา (Anguillidae) ฯลฯ
**Andromous fish เป็นปลาทะเลหรือปลาที่และหากินอยู่ในแหล่งน้ำเค็มหรือน้ำกร่อยเป็นส่วนใหญ่ของวงจรชีวิต แต่ได้วางไข่หรือผสมพันธุ์ในแหล่งน้ำจืด เช่น ปลาแซลมอน ฯลฯ

แต่อย่างไรก็ตาม ปลาทั้ง 2 กลุ่มใหญ่นั้นอาจซ้อนกันได้ มีการประเมินว่ามีปลาที่จัดได้ว่าเป็นปลาน้ำกร่อย หรือปลาสองน้ำไว้ประมาณ 22,000 ชนิด

## ดูเพิ่ม
* น้ำกร่อย
* ปลาน้ำจืด
* ปลาน้ำเค็ม
*ปลาทะเลลึก

=อ้างอิง=

หมวดหมู่:การประมง
หมวดหมู่:ปลา
หมวดหมู่:มีนวิทยา
หมวดหมู่:ปลาน้ำกร่อย
ยุทธการที่เฮาโลก๋วน

[thumb|200px|right|ภาพสมัย[ราชวงศ์ชิงของการรบระหว่างลิโป้และสามพี่น้องร่วมสาบาน (เล่าปี่ กวนอู และเตียวหุย) ที่ด่านเฮาโลก๋วน]]

**ศึกด่านเฮาโลก๋วน** หรือ **ศึกด่านหู่เหลา** () เป็นสงครามสมมติที่ปรากฏในนิยายอิงประวัติศาสตร์เรื่อง*[[สามก๊ก]]*ผลงานของล่อกวนตง เป็นการสงครามระหว่างฝ่ายตั๋งโต๊ะและฝ่ายพันธมิตรขุนศึกและขุนนางระดับภูมิภาค (รู้จักกันในนามพันธมิตรกวานตง) โดยเป็นส่วนหนึ่งของการทัพปราบตั๋งโต๊ะ ในปี ค.ศ. 190 ในช่วงเหตุการณ์ที่นำไปสู่ยุคสามก๊ก สงครามครั้งนี้ไม่มีการบันทึกใน*[[จดหมายเหตุสามก๊ก]]* (*ซันกั๋วจื้อ*) ซึ่งเป็นหลักฐานทางประวัติศาสตร์ที่มีความน่าเชื่อถือเกี่ยวกับประวัติศาสตร์ช่วงปลายราชวงศ์ฮั่นตะวันออกและยุคสามก๊ก

## ในสามก๊ก

### เบื้องหลัง
เนื้อหาหลักดูที่ ศึกปราบตั๋งโต๊ะ

ในปี ค.ศ. 190 (พ.ศ. 733) ตั๋งโต๊ะเดินทางมาที่เมืองลกเอี๋ยงเมืองหลวงของราชวงศ์ฮั่นตะวันออก เพื่อเข้าควบคุมราชสำนัก  ทำให้โจโฉไม่พอใจ จึงได้ติดต่อผู้นำทางการทหารคนอื่นให้กลับมารวมตัวกันอีกครั้ง โดยให้อ้วนเสี้ยว เพื่อนสนิทในวัยเด็กของโจโฉเป็นหัวหน้ากองทัพผสม

กองทัพผสมรบครั้งแรกที่ด่านเฮาโลก๋วนซึ่งห่างจากเมืองลกเอี๋ยง 50 ลี้ มีผู้รักษาด่านนี้คือฮัวหยง ในชั้นแรกกองทัพผสมไม่สามารถหักเอาด่านเฮาโลก๋วนได้ ฮัวหยงทำการต้านทานกองทัพผสมอย่างเข้มแข็งและสามารถตัดศีรษะแม่ทัพฝ่าตรงข้ามได้หลายคน กวนอูซึ่งขณะนั้นทำหน้าที่ติดตามเล่าปี่ในสังกัดของแม่ทัพกองซุนจ้านจึงได้ขันอาสาแม่ทัพใหญ่อ้วนเสี้ยวออกรบกับฮัวหยง และสามารถตัดศีรษะฮัวหยงได้อย่างรวดเร็วขนาดเหล้ายังไม่ทันหายอุ่น  นับเป็นชัยชนะครั้งแรกที่สำคัญยิ่งต่อกองทัพผสมต่อต้านตั๋งโต๊ะ และกวนอูได้รับการชื่นชมและต้อนรับจากบรรดาแม่ทัพ

### หลังการรบ
หลังจากการตายของฮัวหยง ตั๋งโต๊ะจึงนำทหาร 150,000 คนออกรบโดยมีลิโป้ ลิยู ฯลฯ เป็นรองแม่ทัพและเคลื่อนทัพมาที่ประตูหูเหลาที่ตั้งอยู่ทางตะวันออก พร้อมกับส่งทหาร 50,000 คนที่คุมไปโดยลิฉุยและกุยกีเข้าไปที่ด่านเพื่อเสริมความแข็งแกร่ง

ภายหลังทางกองทัพผสมได้ส่งแม่ทัพออกไปรบทั้งหมด 8 คนเช่นอองของ,เปาสิ้น,โตเกี๋ยมและกองซุนจ้านเป็นต้นแต่ปรากฏว่าพ่ายแพ้
6 คนตายในที่รบเหลือกลับมาแค่โตเกี๋ยมและกองซุนจ้านและพี่น้องร่วมสาบานในสวนท้อทั้ง 3 คนคือเล่าปี่,กวนอูและเตียวหุยได้อาสาออกรบสู้
กับลิโป้จนในที่สุดลิโป้สู้ทั้ง3ไม่ไหวได้ขี่ม้าเซ็กเธาว์ล่าถอยกลับเข้าด่านเฮาโลก๋วนไปหลังจากนั้นตั๋งโต๊ะได้ปรึกษากับลิยูซึ่งเป็นกุนซือและลูกเขยของตั๋งโต๊ะ
ลิยูจึงเสนอแผนให้กับพ่อตาของตัวเองว่าควรย้ายเมืองหลวงกลับไปที่ฉางอันซึ่งเป็นเมืองหลวงเก่าของราชวงศ์ฮั่นหลังจากนั้นกองทัพผสมได้สลายตัวไป
อย่างถาวร

หมวดหมู่:สงครามสามก๊ก
เอมีล อาด็อล์ฟ ฟ็อน เบริง

**เอมีล อาด็อล์ฟ ฟ็อน เบริง** (; 15 มีนาคม ค.ศ. 1854 – 31 มีนาคม ค.ศ. 1917) เป็นนักสรีรวิทยาชาวเยอรมันซึ่งได้รับรางวัลโนเบลสาขาสรีรวิทยาหรือการแพทย์ใน ค.ศ. 1901

## ประวัติ
เบริงถือกำเนิดที่ฮันส์ดอร์ฟ ไครส์โรเซินแบร์ค จังหวัดปรัสเซีย โดยมีชื่อ **อาด็อล์ฟ เอมีล เบริง** ()

ระหว่าง ค.ศ. 1874 และ ค.ศ. 1878 เบริงศึกษาวิชาแพทยศาสตร์ที่ Akademie für das militärärztliche Bildungswesen เมืองเบอร์ลิน เขาทำงานหลักเป็นแพทย์ทหาร และต่อมาเป็นศาสตราจารย์ด้านสุขศาสตร์ในคณะแพทยศาสตร์ที่มหาวิทยาลัยมาร์บวร์ค ภายใต้แรงต่อต้านในช่วงแรกจากสภาคณะ ซึ่งเป็นตำแหน่งที่เขารับไว้ตลอดช่วงชีวิต

เบริงเป็นผู้ค้นพบสารต้านชีวพิษ (antitoxin) ต่อคอตีบ และมีชื่อเสียงอย่างมากจากการค้นพบดังกล่าว รวมทั้งจากการอุทิศตนเพื่อศึกษาด้านภูมิคุ้มกัน เขาเป็นผู้ได้รับรางวัลโนเบลสาขาสรีรวิทยาหรือการแพทย์เป็นคนแรกใน ค.ศ. 1901 จากการพัฒนาการรักษาด้วยซีรัมเพื่อต้านคอตีบ (ซึ่งเป็นผลงานร่วมกับเอมีล รู) และบาดทะยัก เนื่องจากโรคคอตีบนั้นได้คร่าชีวิตประชาชนมากโดยเฉพาะอย่างยิ่งกับเด็ก และบาดทะยักเป็นสาเหตุการเสียชีวิตหลักในสงคราม ในสภาวัณโรคนานาชาติ (International Tuberculosis Congress) เมื่อ ค.ศ. 1905 เบริงได้ประกาศว่าเขาค้นพบ "สารซึ่งนำมาจากไวรัสเชื้อวัณโรค" สารดังกล่าวที่เบริงตั้งชื่อว่า "T C" มีบทบาทสำคัญในการสร้าง "โบวิวัคซีน" ของศาสตราจารย์เบริง ซึ่งช่วยป้องกันวัณโรควัว

เบริงเสียชีวิตที่มาร์บวร์ค เฮ็สเซิน-นัสเซา เมื่อวันที่ 31 มีนาคม ค.ศ. 1917 ชื่อของท่านได้นำไปเพื่อรำลึกถึงตามสถาบันหรือบริษัทต่าง ๆ เช่น Dade Behring บริษัททำงานเกี่ยวกับการสินิจฉัยทางคลินิกขนาดใหญ่ของโลก, CSL Behring ผู้ผลิตสารชีวรักษาจากพลาสมา, Behringwerke AG ในมาร์บวร์ค, Novartis Behring และในรางวัลเอมีล ฟ็อน เบริง (Emil von Behring Prize) แห่งมหาวิทยาลัยมาร์บวร์คซึ่งเป็นรางวัลสูงสุดด้านการแพทย์ในประเทศเยอรมนี

เหรียญรางวัลโนเบลของเบริงปัจจุบันได้รับการเก็บรักษาไว้ที่พิพิธภัณฑ์สภากาชาดและเสี้ยววงเดือนแดงระหว่างประเทศในนครเจนีวา

## ผลงานตีพิมพ์

* *Die Blutserumtherapie* (1892)
* *Die Geschichte der Diphtherie* (1893)  
* *Bekämpfung der Infektionskrankheiten* (1894)  
* *Beiträge zur experimentellen Therapie* (1906)

## อ้างอิง

* 

## แหล่งข้อมูลอื่น

หมวดหมู่:แพทย์ชาวเยอรมัน
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวเยอรมันผู้ได้รับรางวัลโนเบล
หมวดหมู่:บุคคลจากมหาวิทยาลัยมาร์บวร์ค
เทศมณฑลในประวัติศาสตร์อังกฤษ

thumb|right|280px|เทศมณฑลของอังกฤษและเวลส์ในประวัติศาสตร์, แผนที่จากปี ค.ศ. 1824
**เทศมณฑลในประวัติศาสตร์อังกฤษ** เป็นเขตการปกครองโบราณของอังกฤษ ที่ก่อตั้งโดยการบริหารของชนนอร์มันและในกรณีส่วนใหญ่จำลองมาจากเขตการปกครองราชอาณาจักรและไชร์ของแองโกล-แซ็กซอนก่อนหน้านั้น เขตการปกครองเหล่านั้มีประโยชน์ในการใช้สอยหลายอย่างมาเป็นเวลาหลายร้อยปี และยังใช้เป็นพื้นฐานในการพิจารณาการจัดเขตการปกครองของรัฐบาลส่วนท้องถิ่นในสมัยปัจจุบัน เทศมณฑลเหล่านี้บางครั้งก็รู้จักกันว่า “เทศมณฑลโบราณ” (ancient counties) 

## เทศมณฑล
รายชื่อเทศมณฑลในประวัติศาสตร์:

## อ้างอิง

## ดูเพิ่ม
* ระดับการปกครองของอังกฤษ 
* เทศมณฑลของอังกฤษ 

หมวดหมู่:หน่วยการบริหารของประเทศอังกฤษ
*
หมวดหมู่:ประวัติศาสตร์อังกฤษ
ซัสเซกซ์

**ซัสเซกซ์** () ภาษาอังกฤษเก่าเรียกว่า  ที่แปลว่าแซกซันใต้ เป็นอดีตเทศมณฑลในภูมิภาคเซาท์อีสต์อิงแลนด์ของอังกฤษ มีอาณาบริเวณใกล้เคียงกับราชอาณาจักรซัสเซกซ์ในอดีต

เขตแดนทางด้านเหนือติดกับเทศมณฑลเซอร์รีย์, ด้านตะวันออกติดกับเคนต์, ด้านใต้ติดช่องแคบอังกฤษ และด้านตะวันตกแฮมป์เชอร์ และแบ่งการปกครองท้องถิ่นออกเป็นเวสต์ซัสเซกซ์ และอีสต์ซัสเซกซ์ และนครไบรตันและโฮฟ นครไบรตันและโฮฟใช้ระบบรัฐบาลท้องถิ่นระดับเดียวในปี ค.ศ. 1997 และได้รับฐานะเป็นนครในปี ค.ศ. 2000 จนกระทั่งบัดนั้นชิชิสเตอร์เป็นเมืองเดียวในมณฑลที่มีฐานะเป็นนคร

จากเดิมมีฐานะเป็นเทศมณฑลทางพิธีการ ในปัจจุบันซัสเซกซ์ถูกแบ่งออกเป็นเทศมณฑลเวสต์ซัสเซกซ์และเทศมณฑลอีสต์ซัสเซกซ์ การแบ่งออกเป็นสองเทศมณฑลเริ่มทำเป็นครั้งแรกในปี ค.ศ. 1189 โดยมีระบบการบริหารแยกกัน (ระบบศาลปกครองสี่สมัย) มาตั้งแต่คริสต์ศตวรรษที่ 16  ภายใต้พระราชบัญญัติรัฐบาลส่วนท้องถิ่น ค.ศ. 1888 เขตการปกครองสองเขตนี้ก็กลายเป็นเทศมณฑลบริหาร (ที่รวมทั้งสภาเทศมณฑล : ไบรตัน, เฮสติง และตั้งแต่ปี ค.ศ.  1911 อีสต์บอร์น)

## อ้างอิง

หมวดหมู่:เทศมณฑลในประวัติศาสตร์อังกฤษ
*
หม่อมหลวงจรัญ สนิทวงศ์

**หลวงจรัญสนิทวงศ์ (หม่อมหลวงจรัญ สนิทวงศ์)** อดีตปลัดกระทรวงคมนาคม เป็นที่มาของชื่อถนนจรัญสนิทวงศ์ ในฝั่งธนบุรี เป็นปลัดกระทรวงคมนาคมเมื่อวันที่ 7 สิงหาคม 2489

หลวงจรัญสนิทวงศ์ (หม่อมหลวงจรัญ สนิทวงศ์) เป็นบุตรของเจ้าพระยาวงษานุประพัทธ์ (หม่อมราชวงศ์สท้าน สนิทวงศ์) กับท่านผู้หญิงวงศานุประพัทธ์ (ตาด สิงหเสนี) เข้าเรียนชั้นมัธยมศึกษาที่โรงเรียนสวนกุหลาบวิทยาลัย เมื่อ พ.ศ. 2456  ได้รับทุนของกรมรถไฟหลวง ไปศึกษาต่อในด้านวิศวกรรมโยธา ที่ประเทศอังกฤษจนจบการศึกษา แล้วเข้ารับราชการในกรมรถไฟหลวงเมื่อ พ.ศ. 2465 ในตำแหน่ง นายช่างผู้ช่วยประจำกองก่อสร้างสายตะวันออกเฉียงเหนือ ตำแหน่งสุดท้ายในกรมรถไฟคือ ผู้อำนวยการราชการฝ่ายการช่างโยธา กรมรถไฟ กระทรวงคมนาคม (วิศวกรใหญ่ฝ่ายการช่างโยธา การรถไฟแห่งประเทศไทยในปัจจุบัน) จากนั้นจึงโอนไปรับราชการในกระทรวงอุตสาหกรรม ตำแหน่ง อธิบดีกรมโลหะกิจ  จนตำแหน่งสุดท้ายเป็นปลัดกระทรวงคมนาคม ในรัชกาลที่ 6 เมื่อวันที่ 1 มกราคม พ.ศ. 2466 ท่านได้รับพระราชทานบรรดาศักดิ์เป็น **หลวงจรัญสนิทวงศ์** ถือศักดินา ๖๐๐ โดยก่อนหน้านั้นในวันที่ 10 พฤศจิกายน 2465 ท่านได้รับพระราชทานยศ รองอำมาตย์เอก พร้อมกับ หม่อมหลวงจรูญ สนิทวงศ์ ผู้เป็นพี่ชาย ต่อมาในวันที่ 8 พฤศจิกายน 2471 ได้รับพระราชทานยศ อำมาตย์ตรี พร้อมกับพี่ชาย

## หน้าที่ราชการในกรมรถไฟแผ่นดินสยาม

* 13 กรกฎาคม พ.ศ. 2467 นายช่างผู้ช่วยประจำกองก่อสร้างสายตะวันออกเฉียงเหนือ
*15 มีนาคม พ.ศ. 2469 เป็น นายช่างผู้ช่วยประจำกองบำรุงทางแขวงหัวหิน กรมรถไฟแผ่นดิน
*01 เมษายน พ.ศ. 2470 เป็น นายช่างภาคชั้นที่ 2 และดำรงตำแหน่ง นายช่างบำรุงทางแขวงหัวหิน  กรมรถไฟแผ่นดิน
*01 เมษายน พ.ศ. 2475 เป็น เลื่อนเป็น นายช่างภาคชั้นที่ 1 
*01 ธันวาคม พ.ศ. 2475 เป็น ไปประจำกองบำรุงทางและสถานที่ กรมรถไฟหลวง 
*15 ธันวาคม พ.ศ. 2475 เป็น นายช่างกำกับการกองบำรุงทางและสถานที่ กรมรถไฟหลวง
*01 มิถุนายน พ.ศ. 2484 เป็น  รักษาการในตำแหน่ง ผู้อำนวยการราชการฝ่ายการช่างโยธา กรมรถไฟ กระทรวงเศรษฐการ
*09 ตุลาคม พ.ศ. 2485 เป็น  ผู้อำนวยการราชการฝ่ายการช่างโยธา กรมรถไฟ กระทรวงคมนาคม
*21 กรกฎาคม พ.ศ. 2486 เลื่อนเป็น ข้าราชการพลเรือนรัฐพาณิชย์ชั้นพิเศษ จนถึง 14 พย.2487 จึงย้ายไปเป็น อธิบดีกรมโลหกิจ กระทรวงอุตสาหกรรม

นามของท่านถูกนำมาตั้งเป็นชื่อของถนนที่ตัดใหม่โดยกรมทางหลวงในฝั่งธนบุรี เชื่อมถนนเพชรเกษม ตั้งแต่แยกท่าพระ เขตบางกอกใหญ่ ผ่านเขตบางกอกน้อย ขนานไปกับแม่น้ำเจ้าพระยาเป็นระยะทางประมาณ 11.4 กิโลเมตร ไปสิ้นสุดที่เชิงสะพานพระราม 6 ในเขตอำเภอบางกรวย จังหวัดนนทบุรี เดิมถนนสายนี้กรุงเทพมหานครติดป้ายชื่อผิดเป็น "จรัลสนิทวงศ์" ต่อมาได้แก้ไขเป็น "จรัญสนิทวงศ์"

## เครื่องราชอิสริยาภรณ์

*

## ลำดับสาแหรก



## อ้างอิง

หมวดหมู่:หม่อมหลวง
หมวดหมู่:ราชสกุลสนิทวงศ์
หมวดหมู่:วิศวกรชาวไทย
หมวดหมู่:บรรดาศักดิ์ชั้นหลวง
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงคมนาคมไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
หมวดหมู่:สกุลสิงหเสนี
หมวดหมู่:บุคคลในประวัติศาสตร์กรุงรัตนโกสินทร์
นอร์มัน (แก้ความกำกวม)

__NOTOC__
**นอร์มัน** อาจจะหมายถึง

* นอร์มัน (Normans) - ชนผู้ตั้งถิ่นฐานยึดครองนอร์ม็องดีในฝรั่งเศสและผู้ได้รับชัยชนะต่อหลายดินแดนโดยเฉพาะอังกฤษ
* สถาปัตยกรรมนอร์มัน (Norman architecture) - เป็นสถาปัตยกรรมที่วิวัฒนาการโดยชาวนอร์มันในดินแดนต่างๆ ที่เข้ายึดครองระหว่างคริสต์ศตวรรษที่ 11 และ 12 โดยเฉพาะในอังกฤษ
* ราชวงศ์นอร์มัน (Norman dynasty) - 
* ภาษานอร์มัน (Norman language) - ภาษากลุ่มโรมานซ์ที่ใช้พูดกันในนอร์ม็องดี

## การใช้อื่นๆ
ใช้เป็นชื่อคนหรือสถานที่
หม่อมหลวงเกษตร สนิทวงศ์

ศาสตราจารย์ นายแพทย์ **หม่อมหลวงเกษตร สนิทวงศ์** (พ.ศ. 2452 - พ.ศ. 2538) เป็นสูตินรีแพทย์ชาวไทย, อดีตคณบดีคณะแพทยศาสตร์ จุฬาลงกรณ์มหาวิทยาลัย และเลขาธิการสภากาชาดไทย เป็นแพทย์ผู้ถวายพระประสูติกาลพระบาทสมเด็จพระวชิรเกล้าเจ้าอยู่หัว, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

## ประวัติ
หม่อมหลวงเกษตร สนิทวงศ์ เกิดในปี พ.ศ. 2452 เป็นบุตรของเจ้าพระยาวงษานุประพัทธ์ (หม่อมราชวงศ์สท้าน สนิทวงศ์) กับท่านผู้หญิงตาด วงศานุประพัทธ์ (ตาด สิงหเสนี) เข้าเรียนชั้นมัธยมศึกษาที่โรงเรียนเทพศิรินทร์ เมื่อ พ.ศ. 2461  จบแพทยศาสตร์จากมหาวิทยาลัยเดอรัม แล้วรับราชการที่โรงพยาบาลจุฬาลงกรณ์ จนเป็นหัวหน้าภาควิชาสูติศาสตร์-นรีเวชวิทยา ระหว่าง พ.ศ. 2496-2512 คณบดีคณะแพทยศาสตร์ จุฬาลงกรณ์มหาวิทยาลัย และดำรงตำแหน่งเลขาธิการสภากาชาดไทย

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:หม่อมหลวง
หมวดหมู่:ราชสกุลสนิทวงศ์
หมวดหมู่:อาจารย์คณะแพทยศาสตร์
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะแพทยศาสตร์ จุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:แพทย์ชาวไทย
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:สกุลสิงหเสนี
หมวดหมู่:บุคคลจากมหาวิทยาลัยเดอรัม
หมวดหมู่:ผู้ได้รับเหรียญราชรุจิ ร.จ.ท.9
THE NEXT DOOR

"**เดอะ เน็กซ์ ดอร์**" () เป็นดิจิตอลซิงเกิลแรกของเอกซ์ไซล์ ออกให้ดาวน์โหลดทางอินเทอร์เน็ตวันที่ 17 กุมภาพันธ์ พ.ศ. 2552

โดยดิจิตอลซิงเกิลนี้มี 2 แบบ คือ เพลง "THE NEXT DOOR" จะเป็นเวอร์ชันภาษาญี่ปุ่น และเพลง "THE NEXT DOOR -INDESTRUCTIBLE-" จะเป็นเวอร์ชันภาษาอังกฤษ

เพลง "THE NEXT DOOR" เป็นเพลงประกอบเกม "STREET FIGHTER IV" บนเครื่องเพลย์สเตชัน 3 และเอกซ์บ็อกซ์ 360 และเพลง "THE NEXT DOOR -INDESTRUCTIBLE-" เป็นเพลงประกอบภาพยนตร์เรื่อง "STREET FIGHTER: THE LEGEND OF CHUN-LI"

เพลง "THE NEXT DOOR" จะถูกบรรจุอยู่ในซิงเกิล "THE MONSTER~Someday~" ของเอ็กซ์ไซล์ ส่วนเพลง "THE NEXT DOOR -INDESTRUCTIBLE-" จะถูกบรรจุอยู่ในซิงเกิล "THE HURRICANE ~FIREWORKS~" และมีนักร้องชาวอเมริกันชื่อดังอย่าง "FLO RIDA" มาร่วมร้องด้วย และเปลี่ยนเพลงชื่อเป็น "THE NEXT DOOR -INDESTRUCTIBLE- feat. FLO RIDA"

## รายชื่อเพลง
# THE NEXT DOOR
# THE NEXT DOOR -INDESTRUCTIBLE-

หมวดหมู่:เพลงญี่ปุ่น
หมวดหมู่:เพลงซิงเกิลของเอกซ์ไซล์
นอร์มัน

[300px|thumb|สีแดงเป็นบริเวณที่นอร์มันได้รับชัยชนะ นอกจากนั้นก็ยังได้รับชัยชนะต่อ[หมู่เกาะมอลตีส และบางส่วนของตูนิเซีย และลิเบีย]]
**นอร์มัน** () คือกลุ่มชนผู้ให้นามแก่ดินแดนนอร์ม็องดีซึ่งเป็นบริเวณทางตอนเหนือของฝรั่งเศส ชนนอร์มันสืบเชื้อสายมาจากไวกิงผู้ได้รับชัยชนะต่อผู้ตั้งถิ่นฐานอยู่แต่เดิมที่เป็นชนแฟรงค์ (Franks) และกอลล์-โรมัน (Gallo-Roman) ความเป็น “ชนนอร์มัน” เริ่มเป็นที่รู้จักกันเป็นครั้งแรกราวครึ่งแรกของคริสต์ศตวรรษที่ 10 และค่อย ๆ วิวัฒนาการเรื่อยมาในคริสต์ศตวรรษต่อ ๆ มาจนกระทั่งสูญหายไปจากการเป็นกลุ่มชนที่เป็นเอกลักษณ์ของตนเองในต้นคริสต์ศตวรรษที่ 13 คำว่า “นอร์มัน” มาจากคำว่า “นอร์สเม็น” หรือ “นอร์ธเม็น” (Norsemen หรือ Northmen) ตามชื่อไวกิงจากสแกนดิเนเวียผู้ก่อตั้งนอร์ม็องดี หรือ “นอร์ธมานเนีย” เดิมในภาษาละติน

ชนนอร์มันมีบทบาทสำคัญในทางการเมือง, การทหารและวัฒนธรรมของยุโรปและแม้แต่ในตะวันออกใกล้ (Near East) ชนนอร์มันมีชื่อเสียงในทางการรณรงค์และความศรัทธาทางคริสต์ศาสนา และยอมรับการใช้ภาษากอลล์-โรมานซ์ในดินแดนที่ไปตั้งถิ่นฐานอย่างรวดเร็ว สำเนียงการพูดและการใช้ภาษาที่ได้รับมากลายมาเป็นภาษานอร์มันซึ่งเป็นภาษาที่มีความสำคัญทางวรรณกรรม อาณาจักรดยุคแห่งนอร์ม็องดี (Duchy of Normandy) ที่เป็นดินแดนที่เกิดจากสนธิสัญญากับราชบัลลังก์ฝรั่งเศส ซึ่งเป็นอาณาบริเวณการปกครองที่มีความสำคัญที่สุดบริเวณหนึ่งในยุคกลางของฝรั่งเศส  ทางด้านการสงครามชนนอร์มันขยายดินแดนโดยการรุกรานและยึดครองโดยเฉพาะในการยึดครองอังกฤษในการรุกรานและยึดครองอังกฤษ ในปี ค.ศ. 1066 และการรุกรานและยึดครองอิตาลีตอนใต้ นอกจากในด้านการเมืองและการปกครองแล้วชนนอร์มันก็ยังมีชื่อเสียงทางด้านการสถาปัตยกรรมที่มีพื้นฐานมาจากสถาปัตยกรรมโรมาเนสก์ และความสามารถทางด้านดนตรี  อิทธิพลของนอร์มันในด้านต่าง ๆ แผ่ขยายจากบริเวณที่ยึดครองตั้งแต่อาณาจักรครูเสดต่าง ๆ ในตะวันออกใกล้ไปจนถึงสกอตแลนด์ และเวลส์ ในสหราชอาณาจักร และในไอร์แลนด์

ในการศึกษาประวัติศาสตร์ (historiography) ของรัสเซีย คำว่า “นอร์มัน” มักจะใช้สำหรับชนวารันเจียน (Varangians) ซึ่งมาจากไวกิง ในการศึกษาประวัติศาสตร์ของฝรั่งเศสก็เช่นกันมักจะเป็นคำที่หมายถึงไวกิงกลุ่มต่าง ๆ ผู้รุกรานฝรั่งเศสในคริสต์ศตวรรษที่ 9 ก่อนจะตั้งหลักแหล่งในนอร์ม็องดี

## อ้างอิง

*Elisabeth van Houts, ed. *The Normans in Europe* Manchester Medieval Sources, Manchester 2000. 
*Medieval History Texts in Translation  from the University of Leeds.

## ดูเพิ่ม
* ชัยชนะของชาวนอร์มันต่ออังกฤษ 
* ชัยชนะของชาวนอร์มันต่ออิตาลีตอนใต้ 
* ประวัติศาสตร์อังกฤษ 
* ประวัติศาสตร์ฝรั่งเศส 

หมวดหมู่:กลุ่มชาติพันธุ์ในอังกฤษ
หมวดหมู่:กลุ่มชาติพันธุ์ในประเทศฝรั่งเศส
น‎‎